Vegard Haukø Sklett

Vegard Haukø Sklett (født 1986) er en norsk skihopper og trener fra Grong.

Karriere
Sklett har representert Grong IL. Han var lenge en veldig anonym skihopper i ung alder og lå langt bak de beste på sitt alderstrinn. Det var først som andre års junior at han begynte å vise seg fram med enkelte gode renn og han gikk til topps for første gang i norgecupen i Voss i mars 2008. Dette var nok til å bli tatt ut på «Team Oslo 2011», som var hopplandslagets satsing frem mot ski-VM 2011.

Sklett deltok første gang i kvalifiseringen til verdenscuprenn i Trondheim 5. og 7. desember 2008, men greide ikke å kvalifisere seg til rennene (50.-plass i begge kvalifiseringene). Det første verdenscuprennet han kvalifiserte seg til var i Sapporo i Japan 31. januar 2009, der han ble nummer 24. Per 28. januar 2012 er hans beste individuelle plassering i verdenscupen er en 4.-plass fra Sapporo den 28. januar 2012. 10. desember 2011 hoppet han på det norske laget som vant lagkonkurransen i Harrachov.

Sklett har vunnet tre renn i kontinentalcupen. Den første seieren kom i storbakken i Sapporo 10. januar 2009, mens den andre kom i Bischofshofen i Østerrike 18. januar samme år. Den tredje seieren kom i Rovaniemi 29. november 2011.

Sklett har uoffisiell bakkerekord i Granåsen i Trondheim, hvor han hoppet 145 meter i et norgescuprenn 3. januar 2009 og dermed slo Gregor Schlierenzauer og Simon Ammanns offisielle rekord på 140 meter.

Sesongen 2011/12 ble Sklett nummer 16 i verdenscupen sammenlagt og med det nest beste nordmann.

Han har mastergrad i psykologi fra NTNU i Trondheim. Han har vært trener og daglig leder i Trønderhopp og idrettsfagslærer ved Heimdal videregående skole.

 Referanser 

 Eksterne lenker 


Kategori:Norske skihoppere
Kategori:Personer fra Grong kommune